Kamu bisa jelasin ke aku soal Canang dalam bahasa minangkabau?

Canang iyolah alaik musik nan ditokok tabuek dari kuningan. Bantuaknyo bulek sarupo guang tapi agak ketek ukurannyo. Bagian balakang canang balowong sadangkan bagian tangahnyo ado barupo cingkunek tampek canang iko ditokok inggo inyo babunyi. Bagian pinggianyo dilubangan duo buah untuak manyangkuikan tali ijuak untuak tampek mamaciknyo.

Dahulunyo canang digunokan untuak alaik bahubuangan manyampaikan barito ka masyarakaik dek wali nagari atau jorong (tukang canang). Bantuak baritonyo iyolah barupo maajak bagonto royong mambarasiahan banda, jalan, musajik/surau, kuburan. Salain itu juo untuak maimbau rapek nagari, bilo turun ka sawah, atau juo untuak hiburan samacam pawai.

Nagari nan mambuek canang iko adolah nagari Sungai Puar, Kabupaten Agam